《分得长安此去欲何依七韵送俞子宜 其一》
明代·黄衷

郭门临祖道，晓旭动花光。似君去时面，眉间佳气黄。

兼程发湘水，计日见江乡。拜庆高堂上，春风萱草长。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。